b"\n_START_ARTICLE_\nLitxi\n_START_SECTION_\nDescripci\xc3\xb3 de la planta\n_START_PARAGRAPH_\n\xc3\x89s un arbre de clima tropical, de mida mitjana i fulla perenne. T\xc3\xa9 fulles alternes i pinnades de fins a 25\xc2\xa0cm de llarg amb fol\xc3\xadols laterals de fins a 10\xc2\xa0cm. Com passa amb altres arbres tropicals, les fulles noves s\xc3\xb3n rogenques. Les flors s\xc3\xb3n menudes, de tons blanquinosos i formen una pan\xc3\xadcula de 30\xc2\xa0cm.\n_START_SECTION_\nFruit\n_START_PARAGRAPH_\nEs forma de juliol a octubre, uns 100 dies despr\xc3\xa9s de la floraci\xc3\xb3. \xc3\x89s una drupa que fa de 3 a 4\xc2\xa0cm de llarg i 3\xc2\xa0cm de di\xc3\xa0metre. La part exterior del fruit est\xc3\xa0 coberta per una cobertura rugosa vermella f\xc3\xa0cil de llevar. La part interior s'assembla a un gra de ra\xc3\xafm molt gros i \xc3\xa9s dol\xc3\xa7a. \xc3\x89s ric en vitamina C._NEWLINE_Al bell mig del fruit hi ha una \xc3\xbanica llavor marronosa que fa uns 2\xc2\xa0cm de llarg i 1,5\xc2\xa0cm de di\xc3\xa0metre (no \xc3\xa9s comestible)."